బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఆస్ట్రేలియా పరువు తీశారు.. వారిపై వేటేయండి!
బాల్ ట్యాంపరింగ్ ఉదంతంతో.. ఆస్ట్రేలియా కెప్టెన్ స్టీవ్ స్మిత్‌‌పై విమర్శలు తీవ్రమయ్యాయి. కెప్టెన్సీ అతడి చేతిలో లేదని గిల్ క్రిస్ట్ అభిప్రాయపడ్డాడు. స్మిత్‌‌తోపాటు లీడర్ షిప్ ‌గ్రూప్‌లోని ఆటగాళ్లపై వేటేయాలని కటిచ్ సూచించాడు.
| Updated:
Mar 25, 2018, 10:58AM IST
ఆస్ట్రేలియా పరువు తీశారు.. వారిపై వేటేయండి!
బాల్ ట్యాంపరింగ్ ఉదంతంతో ఆస్ట్రేలియా పరువు గంగలో కలిసింది. మూడో టెస్టులో ఆధిక్యం దిశగా సాగుతున్న దక్షిణాఫ్రికాను దెబ్బతీయడం కోసం స్మిత్ సేన ట్యాంపరింగ్‌కు పాల్పడింది. బాన్‌క్రాఫ్ట్ ట్యాంపరింగ్ చేసినప్పటికీ.. సూత్రధారి మాత్రం స్మిత్, ఇతర ప్రధాన ఆటగాళ్లే. దీంతో స్మిత్ కెప్టెన్సీని వదులుకోవాలని మాజీ క్రికెటర్లు డిమాండ్ చేస్తున్నారు. క్రికెట్ ఆస్ట్రేలియా అయితే తీవ్ర అవమాన భారంతో కుంగిపోయింది. మీడియాతో సమావేశం ఏర్పాటుకు కూడా ఆసీస్ బోర్డు ముందుకు రాలేకపోయింది.
Visit Site
Recommended byColombia
తప్పు చేశామని ఒప్పుకున్న స్టీవ్ స్మిత్ కెప్టెన్సీ నుంచి తప్పుకోవడానికి మాత్రం ఒప్పుకోవడం లేదు. మేం కచ్చితంగా తప్పు చేశాం. లీడర్‌షిప్ గ్రూప్ తరఫున నేనే బాధ్యత తీసుకుంటున్నా. మేం చేసింది గర్వించదగిన పనేం కాదని స్మిత్ చెప్పాడు. ఇలాంటి ఘటనలు మళ్లీ పునరావృతం కావని మాటిస్తున్నా. కెప్టెన్‌గా బాధ్యతలు నిర్వర్తించడానికి ఇప్పటికీ నేనే సరైన వ్యక్తినని నమ్ముతున్నానని మ్యాచ్ అనంతరం చెప్పాడు.
కెప్టెన్‌గా స్మిత్ చేసిన పని ఆస్ట్రేలియాను నవ్వులపాలు చేసిందని మాజీ వికెట్ కీపర్ గిల్‌క్రిస్ట్ మండిపడ్డాడు. బాల్ ట్యాంపరింగ్ విషయం తెలిసి షాకయ్యానని గిల్లీ చెప్పాడు. స్మిత్ నిబంధనలు విరుద్ధంగా వ్యవహరించాడు. అతడు కెప్టెన్‌గా కొనసాగుతాడని అనుకోవడం లేదన్నాడు. స్మిత్ కెప్టెన్సీపై గిల్లీ అనుమానాలు వ్యక్తం చేశాడు. భవిష్యత్తులో జట్టు నాయకత్వ బాధ్యతలు చేపట్టే అంశం ఇప్పుడు స్మిత్ చేతుల్లో లేదని చెప్పాడు.
క్రికెట్ ఆస్ట్రేలియా ముందు ఇప్పుడు మరో ఆప్షన్ లేదు. స్మిత్, వార్నర్, లేమన్‌లను జట్టు నుంచి తప్పించాలని కటిచ్ మెల్‌బోర్న్ రేడియో స్టేషన్‌తో చెప్పాడు. బాల్ ట్యాంపరింగ్‌కు పాల్పడిన బెన్‌క్రాఫ్ట్‌తోపాటు లీడర్‌షిప్ గ్రూప్‌లోని ఆటగాళ్లపై చర్యలు తీసుకోవాలని కటిచ్ డిమాండ్ చేశాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.